**Царствы жывых арганізмаў**

Асноуныя пытаннi:

Паняцце пра разнастайнасць арганізмаў. Паняцце пра царствы жывых

арганізмаў. Бактэрыі. Пратысты. Грыбы. Расліны. Жывёлы

Мэты вывучэння тэмы ўрока:

Фарміраванне ўяўлення пра царствы жывой прыроды, разнастайнасць жывых арганізмаў, аўтатрофныя і гетэратрофныя арганізмы;

выхаванне беражлівых адносін да прыроды, умення слухаць настаўніка і сваіх аднакласнікаў;

развіццё слоўна-лагічнага мыслення, здольнасці параўноўваць і аналізаваць

Характарыстыка асноўных відаў і спосабаў дзейнасці:

Удзел у гутарцы па праблемных пытаннях; запаўненне табліцы «Царствы жывых арганізмаў»

*Асноўны:*наглядныя (праца з асобнікамі калекцыі, табліцамі), славесныя (гутарка, дыялог, аповед), практычныя ( пошук інфармацыі)

*Тып урока:*урок вывучэння новага матэрыялу

*Ход работы:*

І. Арганізацыйна-матывацыйны этап (1 мін)

*Мэта:*стварэнне дабразычлівай атмасферы на ўроку для супрацоўніцтва настаўніка з вучнямі.

Дзейнасць настаўніка

Дзейнасць вучняў

Вітаецца, арганізуе ўвагу вучняў

Настройваюцца на работу

ІІ. Праверка хатняга задання (10 мін)

Гутарка з класам:

1. Дзяленне клетак – гэта …

2. Размнажэнне клетак – гэта …

3. Дзяленне якога арганоіда клеткі папярэднічае дзяленню клеткі?

4. У якіх структурах запісана спадчынная інфармацыя?

5. Даччыныя храмасомы –гэта храмасомы…

6. Даччыныя храмасомы разыходзяцца да палюсоў клеткі?

7. З дапамогай якой структуры даччыныя клеткі раздзяляюцца на дзве?

8. Чаму даччыныя клеткі становяцца капіямі мацярынскай клеткі?

9. Што адбываецца з клеткай пасля дзялення?

10. Якім чынам адбываецца рост арганізма?

11. Дайце вызначэнне тэрміну размнажэнне?

12. Якія змяненні адбываюцца ў ядры пры дзяленні?

13. Як па вашаму звязаны рост і размнажэнне?

14. Колькі клетак можна атрымаць пры дзяленні адной клеткі?

15. Што здарыцца ў свеце, калі знікне працэс размнажэння?

ІІІ Актуалізацыя ведаў і сумеснае мэтапалаганне. (2 мін)

Мэта: актуалізацыя апорных ведаў для пастаноўкі мэтаў і задач урока.

Дзейнасць настаўніка

Дзейнасць вучняў

Прымяненне стратэгіі тэхналогіі развіцця крытычнага  мыслення “Ведаю – Хачу даведацца – Даведаўся”

Вучацца вызначаць свае пазнавальныя інтарэсы, накірункі ў індывідуальным даследчым пошуку ў рамках вывучаемай тэмы

ІV Вывучэнне новага матэрыялу (20мін)

Прырода нашай планеты багатая і разнастайная. Каб сістэматызаваць яе, усе жывыя арганізмы ўмоўна размеркавалі на царства. На сённяшнім уроку вы даведаецеся, колькі царстваў жывой прыроды існуе на Зямлі, пазнаёміцеся з адметнымі прыкметамі ўсяго жывога.

*Гутарка франтальная з класам.*

- Успомнім будову клетак арганізмаў, з якімі мы з вамі паспелі ўжо пазнаёміцца.

- Успомнім прыметы жывога, якімі характарызуецца кожны жывы арганізм на Зямлі.

*Настаўнік разам з вучнямі фармулюе адметныя рысы жывых арганізмаў*

Да адметных прыкмет царстваў жывой прыроды адносяць: наяўнасць у клетках арганічных рэчываў (бялкі, тлушчы, вугляводы, нуклеінавыя кіслаты); структурнай і функцыянальнай адзінкай з'яўляецца клетка; абмен рэчываў, г. зн. сукупнасць ператварэнняў, хімічных рэакцый ўнутры арганізма падчас дыхання і харчавання; рэагаванне на ўздзеяння з навакольнага асяроддзя або раздражняльнасць; размнажэнне – узнаўленне сабе падобных асобін; уменне прыстасоўвацца да ўмоў навакольнага асяроддзя; здольнасць эвалюцыянаваць, што дае такое разнастайнасць ўсяго жывога; рост і развіццё арганізма.

*Аўтатрофы – арганізмы, якія ствараюць арганічныя рэчывы з неарганічных (вады і вуглякіслага газу) пры удзеле энергіі сонечнага святла.*

*Гетератрофы – гэта арганізмы-спажыўцы ўтворанага арганічнага рэчыва.*

*Гутарка* аб тым, што вучоныя па ўсім свеце вырашылі падзяліць розныя групы арганізмаў па нейкім асабістым прыметам на часткі, сістэматычныя групы. І такія групы прынялі называць адным тэрмінам “царствы”.

*Пасля сумеснай працы з класам, настаўнік прапануе дзецям падзяліць усе жывыя арганізмы на якія-небудзь групы*

Вучні ў класе арганізмы дзеляць на жывёл і расліны. Пасля чаго настаўнік паведамляе класу, што яны блізкія да ісьціны і назвалі 2 царства з 5.

Вучні задаюць пытанне: А што такое царства і якія яны бываюць?

Адказ настаунiка: Царства — гэта адна з самых высокіх узроўняў класіфікацыі жывых арганізмаў. Вылучаюць царства Жывёлы, Расліны, Грыбы, Бактэрыі, Пратысты.

Далей настаўнік дэманструе ў класе прадстаўнікоў царстваў на прэзентацыі

Настаўнік прапануе вучням запоўніць табліцу:

|  |  |  |  |  |  |
| --- | --- | --- | --- | --- | --- |
| Ул-ці, царствы | Бываюць аднаклетачнымі | Клеткі маюць ядро | Аўтатрофы | Гетэратрофы | Актыўна рухаюцца |
| Бактэрыі |  |  | некаторыя | многія | некаторыя |
| Пратысты |  |  |  |  | некторыя |
| Грыбы |  |  |  |  |  |
| Расліны | не |  |  |  |  |
| Жывёлы | не |  |  |  |  |

V. Фiзкультхвiлiнка (1 мін)

А ў лясу растуць чарніцы,

Журавіны і суніцы.

Каб нам ягаду сарваць,

Трэба добра прысядаць. (Прысяды.)

Нагуляўся я ў лясу.

Кошык з ягадай нясу. (Хадзьба на месцы.)

VI. Замацаванне (7 мін)

Прадстаўнікі кожнага класа даслалі нам паведамленні на электронную пошту. Наша задача – вызначыць па апісанні, пра якое царства ідзе гаворка ў пісьме.

Паведамленне №1:

Нас можна сустрэць ў прэсных і саленых вадаемах, глебе, на кары дрэў, на дахах дамоў. Сярод нас сустракаюцца і аднаклетачныя і мнагаклетачныя арганізмы. (Пратысты).

Паведамленне №2:

Наша царства самае разнастайнае і вялікае. Сярод нас есць як беспазваночныя – чарвякі, малюскі, жукі, так і пазваночныя – рыбы, земнаводныя, паўзуны, птушкі і млекакормячыя. Мы – шматклетачныя арганізмы. (Жывелы)

Паведамленне №3:

Наш арганізм складаецца звычайна толькі з адной клеткі, у якой няма ядра.Памеры нашы вельмі малыя, убачыць нас можна толькі ў мікраскоп, але мы жывем паўсюль – у паветры, у вадзе, у глебе, і нават у целе другіх арганізмаў. Мы самымі першымі з’явіліся на Зямлі. (Бактэрыі)

Паведамленне №4:

Мы – шматклетачныя арганізмы. Нас можна сустрэць не толькі ў лесе, але і дома. Нас выкарыстоўваюцьдля прыгатавання хлеба, у вытворчасці лекаў. Мы можам быць ядавітымі і ядомымі. (Грыбы)

Паведамленне №5:

Мы мнагаклетачныя арганізмы. Мы адрозніваемся ад іншых царстваў тым, што самі ўтвараем пажыўныя рэчывы з вуглякіслага газу і вады з дапамогай хларапластаў і сонечнага свету. (Расліны)

Размяркуйце жывыя арганізмы па царствах. (заданне на мульціборде)

VII. Дамашняе заданне (1 мін). § 8;

VIIІ. Рэфлексія. (3 мін)

*Мэта*: садзейнічаць развіццю ў вучняў здольнасць да абагульнення, фармуліроўкі вынікаў урока.

Дзейнасць настаўніка:

Арганізуе дзейнасць вучняў па асэнсаванні сваёй паспяховасці. Вяртае вучняў у пачатак ўрока, да табліцы “Ведаю – Хачу даведацца – Даведаўся”. Прапануе кожнаму ўдзельніку педагагічнага ўзаемадзеяння закончыць сказ:

Я быў(ла) здзіўлены(на) тым, што …

Я задумаўся (лася) …

Удалым было сёння …

Я даведаўся (лася) …

Я ўпэўнены(на) ў тым, што …

Я абавязкова зраблю …

А яшчэ я хачу сказаць, што …

Дзейнасць вучняў

Асэнсоўваюць значнасць для сябе атрыманых ведаў, ацэньваюць сваю дзейнасць